Šaryno kanjonas

Šaryno kanjonas (kaz. Шарын каньоны) arba Čaryno kanjonas (rus. Чарынский каньон) – kanjonas pietryčių Kazachstane, Almatos srityje, 195 km į rytus nuo Almatos, netoli Kinijos sienos. Susidarė Šaryno upei (Ilio intakas) kertant 12 mln. metų senumo nuosėdinių uolienų masyvą. Kanjono ilgis 154 km, gylis 150–300 m. Turistų lankomiausia dalis yra vadinamasis „Pilių Slėnis“, kur kanjono ilgis siekia 2 km, o plotis yra 20-80 m. Kanjone auga reliktinių uosių giraitė. Kanjonas patenka į Šaryno kanjono nacionalinį parką.